fi de fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi da fi fi da fi fi fi fi fi fi fi fi fi fi fi fi fi fi fi
Iloista pääsiäistä! - Tarinatädin värityskuvat
KIRJOITTANUT JA KUVITTANUT ELINA PUOHINIEMI
Kaikki alkoi eräänä kauniina keväisenä aamuna, kun Kukko kiekaisi pupuperheen hereille. Rääkäisi, sanoisi pupuisä, koska se oli kierinyt pesässään unettomana puolen yötä. Sitä mietitytti, kuka se oikein oli olevinaan ja koki ettei se ollut vielä löytänyt omaa juttuaan. Se ei tiennyt miksi se halusi tulla isona.
Noh, nyt se sai syyn pompata pihalle pesästään, heristellä hieman tassuaan kukolle ja olla tärkeä.
Mutta kuinka ollakaan, se jähmettyi kauhusta kankeaksi, kuten pupuilla on tapana.
Kukon selän takaa nimittäin sipsutteli hitaasti pieni kissa heitä kohti. Erikoisen näköinen hehkuvasilmäinen otus.
Pupu ei saanut sanaa suusta, mutta sen kauhusta kankea olemus sai kukon ymmärtämään, että on tosi kyseessä. Kukko käänsi hitaasti päätään ja samalla, kun se huomasi kissan, kissa maukaisi ja hymyili.
”Hei kukko ja pupu, teitä minä etsinkin…”
Voit kuvitella kukon ja pupun ilmeet, ”Niinpä tietysti”, ne ajattelivat ja koettivat kovasti nielaista palaa kurkustaan.
Mutta kissalla ei ollut pahat mielessä.
Se oli tullut pyytämään apua. Nimittäin aina pääsiäisen alla valitaan uusi Pääsiäispupu ja Pääsiäiskukko, eikä sopivia ollut vielä löytynyt.
Kun kukko ja pupu kuulivat kissan asian ja ymmärsivät, että kyseessä oli Pääsiäisnoidan kissa, ne halusivat totta kai saada itselleen pääsiäisen supervoimat ja aloittaa työn heti.
Pupuisä röyhisti rintaansa tullessaan takaisin pesäänsä ja sanoi perheelleen ylpeästi: ”Te näette edessänne Vuoden Pääsiäispupun!”
Perhe hurrasi ja niin alkoi pupuisän iloinen kevät. Se nukkui sikeästi yönsä tästä lähtien ja pääsiäisestä jäi sille muisteltavaa koko loppuelämäksi!
Millaisen pääsiäisseikkailun kukko ja pupu vielä kokevatkaan?
Millaisia muistoja pupuisälle kertyy Pääsiäispupuna?
Mitä taiteellinen kukko ajattelee uudesta roolistaan?
Jatka itse tarinaa ja kerro, mitä pääsiäisvärityskuvassa tapahtuu…
Tarinan kuvituskuva lähetettiin Tarinatädille ilahduttavasti väritettynä,
isot kiitokset ihanasta kuvasta!
Värityskuva oli tarjolla rajoitetun ajan Tarinatädin uutiskirjetilaajille – Se on nyt poistunut saatavilta.
pysyt kuulolla tulevista värityskuvista
Piirtää tarinankerrontaa ja yhteisöllisyyttä inspiroivia värityskuvia.
Tilaa uutiskirje ja seuraa Facebookissa
Lähetä kommentti Peruuta vastaus
Sähköpostiosoitettasi ei julkaista. Pakolliset kentät on merkitty *
← (Ilmainen) Pääsiäisvärityskuva Avaruusseikkailu pihapiirissä →
ja saat ensimmäisenä kuulla uusista värityskuvista!
vinkkejä värittämiseen ja tarinointiin.
Ilmestyy noin kerran kuussa!
Kiitos! Kurkkaa seuraavaksi sähköpostiisi ja vahvista uutiskirjetilauksesi.
© elinap – Elina Puohiniemi 2015-2020